नवराज पोखरामा जन्मिए र तनहुँमा हुर्किए । गन्धर्व परिवारमा जन्मेकाले सानैदेखि उनको साथी सारंगी बन्यो । उनले जान्ने भएदेखि सारंगी बजाउन खोजेका रहेछन् । र, अलि ठूलो भएपछि विस्तारै सिक्न थाले । ‘मेरो बुबा पनि सारंगी बजाउनुहुन्छ’ उनले भने, ‘बुबाले बजाएको देखेर सिकें ।’ आथिृक अभावका कारण उनले ६ कक्षा पढ्दा पढ्दै पढाई छाडे । अनि सारंगीभमै आफ्नो भविश्य खोजे । केही वर्ष सारंगी बनाएर बेच्नेसमेत काम गरेका उनलाई त्यो व्यापारमा चित्त बुझेन । ‘कहिले राम्रै कमाइ हुन्छ कहिले हप्तौंसम्म कमाई नै हुँदैन’ सारंगीको व्यापार छाड्नुको कारण सुनाए, ‘त्यही भएर यही बाटोमा लागियो ।’ उनका बाबु पनि यसैगरी बसमा गीत गाएर जीविकोपार्जन गरिरहेका छन् । यसैगरी अन्य ६ जना गन्धर्वले पनि यसैगरी गीत गाएर पेट पालिरहेको उनले वताए ।
